google/wiki40b huggingface dataset:
Problém čitateľa-zapisovateľa

Prvý problém čitateľa-zapisovateľa

Predstavme si, že máme oblasť zdieľanej pamäte s obmedzujúcimi podmienkami popísanými vyššie. Zdieľané dáta je možné chrániť za pomoci mutex, z ktorých jasne žiadne vlákno nemôže pristúpiť k dátam v rovnaký čas ako iný zapisovateľ. Avšak, toto riešenie je suboptimálne, pretože nie je vylúčené, že čitateľ R₁ mohol mať zámok a iný čitateľ R₂ požiadal o prístup. To by mohlo byť zbytočné pre R₂ čakať, dokým R₁ dokončí čítanie aby R₂ mohol sám čítať namiesto toho, aby čítal okamžite. Toto je motivácia prvého problému čitateľ-zapisovateľa, v ktorom je pridaná podmienka, že žiadny čitateľ by nemal čakať pokiaľ je zdieľanie práve otvorené pre čítanie. Toto sa tiež volá preferencia čitateľa.

Druhý problém čitateľa-zapisovateľa

Predpokladajme, že máme oblasť zdieľanej pamäte chránenú pomocou mutex, ako je uvedené vyššie. Toto riešenie je tiež suboptimálne, pretože sa môže stať, že čitateľ R₁ má zámok, zapisovateľ W čaká na zámok a čitateľ R₂ žiada o prístup. To môže byť nevýhodné pre R₂ preskočiť pred W a čítať okamžite, lebo ak sa to bude stávať dosť často, W sa nedostane k slovu a nebude zapisovať. Namiesto toho, W by mal začať čo najskôr. Toto je motivácia druhého problému čitateľ-zapisovateľa, v ktorom je pridaná podmienka, že žiaden zapisovateľ, ktorý už bol pridaný do radu nebude čakať dlhšie, než je to nevyhnutne potrebné. Toto sa tiež volá preferencia zapisovateľa.

Tretí problém čitateľ-zapisovateľa

V skutočnosti, riešenia oboch problémov vedú k hladovaniu — v prvom probléme čitateľ-zapisovateľa môže hladovať zapisovateľ v rade, v druhom probléme čitateľ-zapisovateľa môže hladovať čitateľ. Z toho dôvodu, tretí problém čitateľ-zapisovateľa sa používa vtedy, keď je pridaná podmienka, že žiadne vlákno nesmie hladovať, teda operácia získavania zámku na zdieľané dáta bude vykoná v konečnom čase. Riešením tretieho problému čitateľ-zapisovateľa je občas nutnosť vyžadovať od čitateľa čakať napriek tomu, že je povolené čítanie dát a občas žiadať zapisovateľa čakať dlhšie, než je nevyhnutne nutné.
Zámok Mnichovo Hradiště

Historie

V roku 1623 získal po bitke na Bielej hore mnichovohradišťské panstvo Albrecht z Valdštejna, zámok však prenechal svojmu synovcovi Maxmiliánovi z Valdštejna. V držaní Valdštejnovcov zostal zámok až do roku 1945.

Interiér

V bohatých zámockých interiéroch sú vzácne zbierky delftskej fajansy, porcelánu či rozsiahla knižnica prevezená zo zámku v Duchcove, kde ju spravoval Giacomo Casanova. V zámku sa nachádza aj empírové divadlo s pôvodnými kulisami.
Saffres

Poloha

Obec má rozlohu 12,43 km². Najvyšší bod je položený 542 m n. m. a najnižší bod 328 m n. m.

Obyvateľstvo

Počet obyvateľov obce je 121 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pederastia

Pederastia (po grécky paiderastiá) bola v antike všeobecne láska dospelého muža k dospievajúcemu chlapcovi. V súčasnosti má pojem negatívny nádych a označuje pohlavný pud muža k mladistvému tínedžerovi, čo je často nesprávne ztotožnované s príslušným pohlavným zneužívaním maloletých (pre-pubertálnych) chlapcov a detí, čomu presnejšie zodpovedá odborný výraz pedofília.
V starovekom Grécku a Ríme sa pederastia nepokladala za sexuálnu úchylku. V súčasnej dobe je pederastia trestným činom, rovnako ako pedofília, ak je dieťa, či chlapec maloletý (pod 15 rokov).
Dunajská cyklistická cesta

Dunajská cyklistická cesta (nem. Donauradweg, maď. Duna menti kerékpárút) je cyklistická cesta po brehoch Dunaja z nemeckého Donaueschingenu cez Rakúsko a Slovensko do maďarskej Budapešti. Tvorí časť trasy EuroVelo 6 zo siete cyklotras EuroVelo a má dĺžku zhruba 1200 kilometrov.
Úsek z Passau do Viedne dlhý zhruba 326 kilometrov patrí medzi najznámejšie a najfrekventovanejšie cyklotrasy v Európe — každoročne ju navštívi cca 300 000 cyklistov (z toho asi 60 000 prejde celý tento úsek).
Na slovenskom úseku začína pri hraničnom prechode Berg a končí sa pri Štúrove. Je dlhá 168 km a vedie pozdĺž dunajskej hrádze. Za bratislavským Prístavným mostom sa rozdeľuje na pravobrežnú a ľavobrežnú vetvu, pričom obe vetvy sa opäť spoja na priehradnej hrádzi Gabčíkovo. Na väčšine trasy má kvalitný asfaltový povrch, takže je vhodná aj pre korčuliarov.
Peninsula / Félsziget Festival

Peninsula / Félsziget Festival (rum. Peninsula, maď. Félsziget) je hudobný festival, ktorý sa koná každoročne južne od mesta Kluž v Sedmohradsku (Rumunsko). Prvýkrát sa tu hralo v roku 2003.
Dieselov motor (pôvodný)

Dieselový motor alebo Dieselov motor alebo hovorovo diesel (angl. true diesel engine) je vznetový (spravidla naftový) rovnotlakový motor (t. j. vznetový motor s rovnotlakovým spaľovaním paliva, ktorým je spravidla ťažšie kvapalné palivo, napr. nafta), v užšom zmysle len taký, v ktorom je palivo rozprašované do kompresného priestoru stlačeným vzduchom z kompresora.
Mnohé súčasné vznetové motory často nie sú dieselové motory podľa vyššie uvedenej definície, lebo nie sú rovnotlakové (strata približnej rovnotlakovosti je dôsledkom vyššej rýchlosti mnohých dnešných motorov) a často nemajú kompresor. V mnohých štátoch a často nepresne aj v slovenčine sa však názov Dieselov motor (teda diesel engine, Diesel-Motor atď.) používa na označenie všetkých, t.j. aj moderných, vznetových (najmä vznetových naftových) motorov (pozri dieselový motor).

Vývoj motora

Dieselový motor vynašiel nemecký vynálezca Rudolf Diesel v spolupráci s firmou MAN. Vývoj začal teoretickým popisom, získaním patentu č. 67 207 s názvom Spôsob práce a druh prevedenia spaľovacieho motora dňa 28. februára 1892. Prvý prototyp, na uhoľný prach bol postavený v auguste 1893. V roku 1896 postavil druhý prototyp so vstrekovaním benzínu, ktorý bol veľmi rýchlo nahradený vstrekovaním petroleja. Zmena paliva prispela k pokojnejšej prevádzke prototypu. 
Až tretí prototyp, dokončený v decembri 1896 a odskúšaný v roku 1897 je považovaný za predchodcu štvordobého vznetového motora. Mal výkon 14,7 kW pri otáčkach 170 min⁻¹. Mal ekonomickú prevádzku, ale kvôli veľkosti, hmotnosti a komplikovanosti vysokotlakového kompresora sa používal iba ako lodný, alebo stacionárny motor.

Princíp

V pracovnom valci pracovný piest stlačí čistý vzduch, ktorý tam bol predtým nasatý alebo dopravený plniacimi čerpadlami, tak veľmi, že teplota tohto vzduchu stúpne na približne 500 – 800 °C. Krátko pred koncom tohto stláčania sa do tohto horúceho vzduchu dopraví a rozpráši palivo. Toto palivo sa pôsobením tepla horúceho vzduchu vznieti a spaľuje na začiatku nasledujúceho pracovného, čiže expanzného zdvihu piesta, a to pri stálom (alebo len málo zvýšenom tlaku) vo valci  (preto ide o tzv. rovnotlakový motor). Pri pracovnom zdvihu tlačí tlak splodín spálenej horľaviny na piest a vykonáva mechanickú prácu. 
V pôvodných dieselových motoroch sa palivo do vzduchu stlačeného vo valci dopravuje stlačeným vzduchom vyrábaným v kompresore motora. Prítomnosť kompresora má však aj isté nevýhody. Preto v rokoch 1910 – 1912 vznikli prvé takéto motory bez kompresora; kompresor v nich bol nahradený dvoma spôsobmi: 1. priamym vstrekom paliva do valca jeho vlastným hydraulickým tlakom, 2. konštrukciou spaľovacích komôrok.
Branislav Škripek

Životopis

V roku 2004 absolvoval odbor katolícka teológia na Rímskokatolíckej cyrilometodskej bohosloveckej fakulte Univerzity Komenského v Bratislave. Bol šéfredaktorom kresťanského časopisu Nahlas.

Politika

V roku 2014 kandidoval za Obyčajných ľudí a nezávislé osobnosti (OĽaNO) na poslanca Európskeho parlamentu. Vo voľbách do Európskeho parlamentu sa získal cez 15 000 hlasov. Pôsobí vo frakcii ECR a je tiež členom politickej strany ECPM. Slovensko sa zaradilo medzi krajiny s najnižšou volebnou účasťou.
Vo februári 2019 stál spolu s Annou Záborskou pri vzniku novej konzervatívnej politickej strany Kresťanská únia.
European Bowl v korfbale

European Bowl v korfbale (doslova Európska misa v korfbale) je druhé najvýznamnejšie európske podujatie v korfbale, ktoré riadi Medzinárodná korfbalová federácia (IKF). Jeho krátka história siaha do roku 2005, kedy sa v Katalánsku konalo prvé podujatie European Bowl. Od roku 2007 sa podujatie koná formou regionálnych turnajov a od roku 2009 je organizované so 4-ročnou periodicitou.
Európsky Bowl slúži ako kvalifikácia na Majstrovstvá Európy, ktoré sa konajú vždy o rok neskôr.
Jozef Karol Bauer

Životopis

Študoval na gymnáziu v Banskej Bystrici, medicínu na univerzite vo Viedni, 1837 MUDr., 1838 získal titul chirurga v Pešti. Mestský lekár, neskôr župný chirurg v Banskej Bystrici. Zakladateľ štúdia vplyvu prostredia na zdravie človeka postaveného na vlastnom pozorovaní. Zakladajúci člen a podporovateľ Matice slovenskej. Za lekársku pomoc ruským vojskám 1848 – 1849 vyznamenaný ruským radmi.
Elektrický vodič

Vodivosť

Schopnosť vodiča viesť elektrický prúd vyjadruje veličina elektrická vodivosť, čo je prevrátená hodnota elektrického odporu. Jednotková vodivosť vodiča alebo tiež merná vodivosť (vodivosť 1m vodiča s priemerom 1 m²) nazývame konduktivita vodiča, jeho prevrátená hodnota je potom jednotkový odpor vodiča (merný odpor) – rezistivita vodiča.
Vodivosť G, resp. odpor R vodiča vypočítame , resp. , kde σ je konduktivita vodiča, ρ je rezistivita vodiča, S je obsah prierez vodiča, l je dĺžka vodiča.

Teplotné závislosti

Vodivosť (a tým odpor) vodiča, je závislý od jeho teploty. So stúpajúcou teplotou klesá vodivosť a rastie odpor. Fyzikálne tento jav vysvetľujeme tepelným pohybom tých častíc vo vodiči, ktoré sa nezúčastňujú vedenia elektrického prúdu, ale bránia voľným nabitým časticiam v ich pohybe.
Zmenu odporu ΔR na teplote popisuje vzťah , kde R₀ je počiatočný odpor vodiča, α je teplotný súčiniteľ odporu, Δt je rozdiel teplôt.
Extrémne – pri ochladení vodiča na teplotu blízku absolútnej nule dochádza k javu supravodivosti – vodič nekladie elektrickému prúdu žiaden odpor – vzniká supravodič.
Keďže každý vodič (okrem supravodičov) kladie elektrickému prúdu odpor, spotrebováva elektrickú energiu. Takto spotrebovaná elektrická energia sa mení na teplo, ktoré nazývame Joulovo teplo. Množstvo tepla Q sa vypočíta vzťahom , kde R je odpor vodiča, t je čas, počas ktorého preteká elektrický prúd I vodičom.
Ambernac

Poloha

Obec má rozlohu 30,05 km². Najvyšší bod je položený 232 m n. m. a najnižší bod 147 m n. m.

Obyvateľstvo

Počet obyvateľov obce je 405 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ján Dekan

Život

Študoval na Filozofickej fakulte Univerzity Komenského v Bratislave. Promoval v roku 1943. V rokoch 1946 – 1948 a 1951 – 1952 pôsobil v Historickom ústave Slovenskej akadémie vied.  V období 1948 – 1951 pracoval v Matici slovenskej v Martine. Ako externý riaditeľ Štátneho archeologického ústavu sa podieľal na založení Archeologického ústavu Slovenskej akadémie vied. V rokoch 1953 – 1964 učil na Filozofickej fakulte Univerzity Komenského v Bratislave, v rokoch 1953 – 1957 bol zároveň dekanom fakulty. Od roku 1964 do roku 1973 pracoval v Archeologickom ústave Slovenskej akadémie vied v Nitre. Od roku 1973 do roku 1987 bol riaditeľom Umenovedného ústavu Slovenskej akadémie vied v Bratislave. 
Od roku 1975 bol členom predsedníctva Slovenskej akadémie vied a od roku 1977 členom predsedníctva Česko-slovenskej akadémie vied. V roku 1980 sa stal akademikom Slovenskej akadémie vied a v roku 1981 akademikom Česko-slovenskej akadémie vied. 
Centrom vedeckého záujmu doc. Dekana bol problém klasickej archeológie, avarsko-slovanskej symbiózy, Veľkej Moravy, antického a byzantského umení. 
V rokoch 1951 – 1956 viedol archeologický výskum na Devíne a v Rusovciach. Je autorom viacerých vedeckých prác, knižných publikácií, populárnovedeckých štúdií v domácich aj zahraničných odborných časopisoch.

Zásluhy

Zaslúžil sa o rozvoj archeológie a umenovedy na Slovensku.
Natália Makedonová

Životopis

Po štúdiách na Strednej ekonomickej škole v Bratislave pracovala ako referentka pre zahraničné vzťahy, neskôr založila  súkromné vydavateľstvo Natajoga. Ako prvá žena v bývalej ČSSR viedla kurzy jogy, venovala sa ezoterike, prekladala a vydávala publikácie so zameraním na duchovný život, numerológiu, vykladanie kariet a i. Vydala aj praktické príručky nemčiny, v ktorých vtipnou formou sprístupňovala výučbu nemeckého jazyka.
Čierny jarok (prítok Bieleho Váhu)

Prameň

Tečie výlučne v Liptovskej kotline, v geomorfologickej časti Hybianska pahorkatina, kde pramení na JJZ úpätí Hrádku (1 140,7 m n. m.) a južne od lokality Turecké, v nadmorskej výške cca 905 m n. m.
Sudán

Administratívne členenie

Sudán sa delí na 20 štátov (=vilájetov, provincií).

Dejiny

V roku 1898 Spojené kráľovstvo a Egypt ustanovili na území Sudánu koloniálne kondomínium, ktoré trvalo až do roku 1956. V päťdesiatich rokoch už bolo jasné, že koloniálna moc sa dlho neudrží. Na severe sa vyvíjali politické aktivity veľmi rýchlym tempom. Spojené kráľovstvo reagovalo tzv. „sudanizáciou“ – uvoľnením 800 administratívnych miest, ktoré obsadili Sudánci. Problémom však bolo, že takmer všetky boli obsadené Sudáncami zo severu. To bolo jednou z príčin občianskych vojen v Sudáne. V roku 2011 po referende sa zo Sudánu odčlenil ako samostatný štát Južný Sudán.

Prírodné podmienky a zdroje

Sudán disponuje rozsiahlym územím medzi Červeným morom a horným tokom Nílu. Na severe Sudánu sa nachádza Líbyjská a Núbijská púšť a stepi, vodných zrážok je tu minimum a preto sa historicky v týchto oblastiach rozvinul kočovný život. Pobrežie Červeného mora je vlhšie a preto vhodnejšie pre usadlý život. V južnej časti Sudánu sú najvhodnejšie podmienky pre život, vzhľadom na charakter krajiny (polopúšť s krovinatým porastom) sa tu vyvinul pastiersky spôsob života.

Poľnohospodárstvo

Poľnohospodárstvo je závislé od zrážok, ktoré sa objavujú v južnej časti štátu, alebo od zavlažovania v pobrežných oblastiach Nílu a jeho prítokov. Okrem plodín pre domácu výrobu Sudán dokáže produkovať pre vývoz bavlnu, arašidy (podzemnica olejná), sezam, datle, arabskú gumu. Pestovanie bavlny siaha až do roku 1925. Zaviedli ho Briti po vzniku dopytu po tejto surovine v textilných fabrikách na Britských ostrovoch. Projekt si vyžiadal budovanie obrovského systému zavlažovaných polí južne od Chartúmu medzi tokom Bieleho a Modrého Nílu. Bavlna sa odvtedy stala doslova symbolom krajiny. Veľký poľnohospodársky potenciál cítili po koloniálnom období Sudánu aj bohaté ropné štáty Arabského polostrova, ktoré chceli ďalšími zavlažovacími projektmi premeniť krajinu na hlavnú zásobáreň potravín pre svoje potreby.
Paradoxom je, že projekty sa nielenže nevydarili, ale dokonca ani samotný Sudán nedokáže naplniť základné potreby svojho obyvateľstva. Vidiek si napomáha chovom zvierat. V južných, vlhších oblastiach prevláda dobytok, severnejšie ho nahrádzajú ovce a kozy, kým na severných púštnych oblastiach sa vyskytujú ťavy.

Priemysel

Priemysel zastupujú hlavne spracovateľské podniky. Spracúva sa bavlna, tabak, obilie, zelenina, cukrová trstina, vyrábajú sa potraviny, nápoje, textílie. Väčšiemu rozvoju bráni okrem iných faktorov aj nedostatok vhodných pracovníkov. Významný podiel ekonomicky aktívnych ľudí pracuje v zahraničí, hlavne v ropných štátoch Arabského polostrova. Ich príjmy predstavujú významnú časť zahraničných valút pre krajinu.
Tomáš Záborský

Kariéra

S hokejom začínal v rodnom meste, v klube Dukla Trenčín.

V roku 2006 ho draftoval v piatom kole z celkového 137. miesta klub NHL – New York Rangers. V sezónach 2006–2008 pôsobil v juniorskej Ontario Hockey League, kde obliekal dres Saginaw Spirit. Po presvedčivých výkonoch v sezóne 2007/2008, kedy získal 70 bodov (31+39) v 68 zápasoch sa prebojoval na farmu New Yorku Rangers do tímu Hartford Wolf Pack a s Rangers podpísal podpísal trojročnú nováčikovskú zmluvu. Pred sezónou 2008/2009 sa zúčastnil na tréningovom kempe NY Rangers, vedenie klubu však nepresvedčil. Sezónu prevažne strávil v ECHL, kde obliekal dresy Charlotte a Daytonu.

V AHL dostal príležitosť len v ôsmich stretnutiach. Do sezóny 2009/2010 vstúpil v službách ÄssätuPori z fínskej najvyššej súťaže, kde v 43 stretnutiach strelil deväť gólov a pridal 17 asistencií. V júli 2010 bol z New Yorku Rangers vymenený do Anaheimu. Sezónu 2010/2011 mal začať v tíme Elmira Jackals z ECHL, napokon však pokračoval vo fínskom Assäte Pori. V ročníku 2011/2012 sa v drese Assätu Pori stal najlepším strelcom súťaže a dostal sa aj do All-Star tímu fínskej ligy. Pred sezónou 2012/2013 podpísal dvojročnú zmluvu s klubom KHL Avangard Omsk. V úvodnej sezóne v KHL odohral 64 stretnutí so ziskom 23 gólov a 22 asistencií. V nasledujúcej sezóne sa mu v drese Avangardu nedarilo, bol tak vymenený do klubu Salavat Julajev Ufa za Štefana Ružičku. V Ufe odohral vrátane play-off 38 zápasov, v ktorých získal 14 bodov (9+5). Po dvoch sezónach strávených v Kontinentálnej hokejovej lige sa dohodol na ročnej zmluve s tímom IFK Helsinki, ktorú následne predĺžil o ďalší rok.

Reprezentácia

Zúčastnil sa MS do 20 rokov 2007. V apríli 2010 ho tréner reprezentácie Glen Hanlon pozval na sústredenie A-tímu reprezentácie. Počas tohto sústredenia odohral svoje prvé dva reprezentačné zápasy v seniorskej kategórii proti Česku. V prvom zápase strelil oba góly Slovenska.
Jeho prvým významným podujatím v seniorskej kategórii sú MS 2013. Slovensko sa prebojovalo do štvrťfinále, Záborský v základnej skupine strelil 4 góly. Zatiaľ v reprezentácii odohral 28 zápasov, strelil 8 gólov.
Torre WTC

Torre WTC (celý názov Torre World Trade Center Ciudad de Mexico) je mrakodrap v hlavnom meste Mexika, Ciudad de México. Na jeho mieste mala pôvodne stáť budova Hotel de México, ktorá mala byť po dokončení najvyšším hotelom na svete a mala slúžiť ako hotel počas olympijských hier v roku 1968. Pôvodných 80 poschodí bolo pred začatím výstavby v roku 1966 zmenených na 31 a celková výška stavby mala byť 191 m. Kostra budovy bola dokončená až v roku 1972. Práce na dokončení fasád boli ukončené počas 80. rokov.
Po smrti majiteľa Manuela Suareza v roku 1988 bola budova v rokoch 1992 – 1995 zrekonštruovaná do dnešnej podoby. Celková výška budovy vrátane antény je 207 m. Strecha sa nachádza 191 m nad úrovňou ulice. V budove je 50 poschodí a celkovo 73 000 m² priestorov obsluhuje 35 výťahov.
Saint-Médard (Charente-Maritime)

Poloha

Obec má rozlohu 3,81 km². Najvyšší bod je položený 91 m n. m. a najnižší bod 38 m n. m.

Obyvateľstvo

Počet obyvateľov obce je 73 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Trungy

Poloha

Obec má rozlohu 7,07 km². Najvyšší bod je položený 108 m n. m. a najnižší bod 54 m n. m.

Obyvateľstvo

Počet obyvateľov obce je 217 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Poilley (Ille-et-Vilaine)

Poloha

Obec má rozlohu 10,78 km². Najvyšší bod je položený 184 m n. m. a najnižší bod 115 m n. m.

Obyvateľstvo

Počet obyvateľov obce je 405 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Obec (Poľsko)

Obec alebo gmina (poľ. gmina, slovo pochádza z nem. Gemeinde = obec) je pred druhou svetovou vojnou a potom znova od roku 1990 najnižšia administratívna (samosprávna) jednotka v Poľsku.
Obec však v Poľsku nie je definovaná ako na Slovensku, t. j. ako jedna dedina či jedno mesto, ale väčšinou ako spoločenstvo niekoľkých dedín (wieś alebo wioska) či dedín a mesta, ktoré však nemajú vlastnú právnu subjektivitu.
Každý okres (powiat) sa delí na obce (gminy), a to buď mestské, mestsko-vidiecke alebo len vidiecke (gmina miejska, gmina miejsko-wiejska a gmina wiejska). Tie sú, ako je zrejmé už z názvu, zložené buď len z mesta (či jeho časti), mesta a dedín, alebo len z dedín. Gmina si môže vytvárať pomocné podriadené jednotky – šoltýstva (sołectwo), štvrte (dzielnica), sídliská alebo osady (osiedle), kolónie (kolonia) aj. V súčasnosti je v Poľsku 2 489 obcí. Najväčšou obcou v Poľsku je obec Pisz v Piskom powiate, ktorá má rozlohu 635 km².
Priemerný počet obyvateľov obce je 15 000.
Na čele obce stojí Rada obce (vo vidieckych gminách rada gminy, vo mestsko-vidieckych gminách
rada miejska, vo mestských gminách rada miasta) a starosta (vo vidieckych gminách wójt, vo mestách burmistrz, vo mestách s právami powiatu prezydent miasta). Obec zabezpečuje všetko, čo nie je dané do právomoci vojvodstva a powiatu (šport, knižnice, predškolské zariadenia, základné a stredné školstvo, ale aj zdravotníctvo).
Longueil

Poloha

Obec má rozlohu 11,73 km². Najvyšší bod je položený 69 m n. m. a najnižší bod 1 m n. m.

Obyvateľstvo

Počet obyvateľov obce je 564 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Adygejsk

Dejiny

Adygejsk bol založený v roku 1969 ako Adygejskij, kvôli výstavbe Krasnodarskej nádrže, boli sem presťahovaní mnohí z obyvateľov zaplavených území. Od roku 1976 má štatút mesta a bol premenovaný na Teučežsk (Теуче́жск), podľa adygejského národného básnika Cuga Teučeža (1855 – 1940). V roku 1992 dostal naspäť svoj pôvodný názov Adygejsk.

Obyvateľstvo

V roku 2007 malo 14 539 obyvateľov tridsiatich rôznych národností. Z nich najviac (77,48%) tvorili Adygejci a Rusi (18,59%). Veľká časť obyvateľov pracuje v Krasnodare.
Zimné olympijské hry 2022

Poľsko-slovenská kandidatúra

Možnosť poľsko-slovenskej spolupráce sa vyskytla v októbri 2012. Podľa plánu by hlavným dejiskom hier bol poľský Krakov, v Tatrách na slovenskej strane by sa uskutočnili iba súťaže v zjazdovom lyžovaní a niektoré hokejové zápasy. Alpské disciplíny v Jasnej. Otázne ostáva v ktorej krajine by bol umiestnený tobogán pre skeleton, boby a sánkovanie.
Podľa predsedu Slovenského olympijského výboru Františka Chmelára by sme sa na celkových nákladoch podieľali len tretinou. Medzi možné investície by patrila rekonštrukcia popradského letiska a dopravnej obsluhy Demänovskej doliny. Pripustil tiež výstavbu železničnej trate medzi Poľskom a Štrbským Plesom. Celkové náklady sa odhadujú na 1,5 miliardy € pričom investície sa môžu vrátiť. Medzi poľskou a slovenskou stranou bolo už v jeseni 2012 podpísané memorandum „o možnom spoločnom postupe pri kandidatúre na ZOH 2022“. V januári 2013 sa premiér Robert Fico o spoločnej kandidatúre vyjadril ako o vážnej ponuke, ktorú Slovensko potrebuje a ktorú si však treba dôkladne premyslieť.

Príprava kandidatúry

3. apríla 2013 v Poprade prvýkrát zasadal 14-členný prípravný výbor slovenskej časti kandidatúry. Jeho predsedom sa stal Peter Chudík, predseda Prešovského samosprávneho kraja. V októbri 2013 bolo oznámené, že do júla 2015 sa na prípravách olympiády má investovať 481 tisíc €. Rozpočet má zahrňovať prevažne štúdie a cestovné náklady. V rámci ZOH sa neplánuje výstavba nových športovísk, len modernizácie a rekonštrukcie existujúcich.
V decembri 2013 bol uskutočnený prieskum verejnej mienky o plánovaných súťažiach v zjazdovom lyžovaní v stredisku Jasná. Prieskum sa uskutočnil v Liptovskom Mikuláši a okolitých obciach dotknutých súťažmi. S ich usporiadaním súhlasilo 79% opýtaných, z toho 57% „rozhodne“. 62% respondentov si myslí, že by uskutočnenie hier v regióne prinieslo viac „výhod ako nevýhod“.
Igny (Haute-Saône)

Poloha

Obec má rozlohu 10,03 km². Najvyšší bod je položený 252 m n. m. a najnižší bod 200 m n. m.

Obyvateľstvo

Počet obyvateľov obce je 187 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
5. obvod (Paríž)

Geografia

5. obvod sa rozkladá na ploche s rozlohou 2,541 km² v centrálnom Paríži.

Demografia

Počet obyvateľov v obvode bol najvyšší v roku 1911, keď hustota zaľudnenia dosiahla skoro 50 000 obyvateľov na km². V roku 1999 bol počet obyvateľov 58 849, pričom počet pracovných miest dosiahol 48 909.

Dejiny

5. obvod je najstarším obvodom v Paríži a ako prvý bol postavený Rimanmi.
Postavenie rímskeho mesta Lutécia sa datuje do 1. storočia pred Kr., ktoré bolo postavené po dobytí Galov na Île de la Cité.
Guadalquivir

Guadalquivir je rieka na Pyrenejskom polostrove, ktorá preteká juhom Španielska. Jej povodie zaberá rozlohu približne 57 000 km² a s dĺžkou 657 km patrí medzi najdlhšie rieky v krajine. Priemerný prietok v meste Sevilla dosahuje 165 m³/s a ústi do Atlantického oceánu.
V ústí rieky sa nachádza Národný park Doñana, územie UNESCO.